wickkiey/tamil-wikipedia-chunked huggingface dataset:
# நித்திய வீடு (பண்டைய எகிப்து)

## வரலாறு

பண்டைய எகிப்தியர்கள் இறப்பிற்கு பிந்தைய வாழ்வு இருப்பதாக நம்பினர். எனவே இறந்தோரின் சடலங்களை நித்திய வீடுகளில் புதைக்கும் வழக்கம் கொண்டிருந்தனர். வரலாற்றுக்கு முந்தைய எகிப்தில் இற்ந்தவர்களில் சடலங்களை மணலில் குழி பறித்து அடக்கம் செய்வதுடன், இறப்பிறகு பிந்தைய வாழ்கைக்குத் தேவையான பொருட்களையும் வைத்து அடக்கம் செய்தனர். பின்னர் எகிப்தின் துவக்க கால வம்சத்தினர் ஆட்சிக் காலத்தில், இறந்த அரச குடும்பத்தவர்களின் சடலங்களை செங்கற்களால் கட்டப்பட்ட நித்திய வீடுகளில் அடக்கம் செய்தனர். பழைய எகிப்திய இராச்சிய காலத்திலிருந்து, இறந்த அரச குடும்பத்தவர்களின் சடலங்களை மம்மியாக்கி, இறப்பிற்கு பிந்தைய வாழ்க்கைக்குத் தேவையான பொருட்களுடன் பிரமிடுகளில் அடக்கம் செய்தனர்.. புது எகிப்து இராச்சியம் (கிமு 1550 – கிமு 1077) காலத்தில் அரசகுடுமபத்தவர் அல்லாதோரின் சடலங்கள் தொடர்ந்து நித்திய் வீடுகளில் அடக்கம் செய்யும் வழக்கம் படிப்படியாக கைவிடப்பட்டது. பிரமிடுகளில் சடலங்களை மம்மியாக்கி அடக்கம் செய்யும் வழக்கம் பழைய எகிப்து இராச்சியத்தின் இறுதியில் அல்லது முதல் இடைநிலைக் காலத்தில் கைவிடப்பட்டது.
# மர்ஹி

**மர்ஹி** (Marhi) என்பது இந்தியாவின் இமாச்சல பிரதேசத்தில் உள்ள "சாலையோர உணவகங்களின் குடிசை நகரம்" ஆகும். இது மணாலி-லே தேசிய நெடுஞ்சாலையில் மணாலி<nowiki/>க்கும் ரோதங் கணவாய்க்கும் இடையே அமைந்துள்ளது. இந்நெடுஞ்சாலையில் பயணிக்கும் நீண்ட தூரப் பேருந்துகள் பெரும்பாலும் மர்ஹியில் பயணிகள் உணவருந்த நிறுத்தப்படுகின்றன. இந்த பருவகால வணிக நிறுவனங்கள் பெரும்பாலும் குளிர்காலத்தில் மூடப்படுகின்றன.
# விண்வெளிச் சுற்றுச்சூழல் தகவல் அமைப்பு

**விண்வெளிச் சுற்றுச்சூழல் தகவல் அமைப்பு** *(Space Environment Information System)* என்பது ஐரோப்பிய விண்வெளி நிறுவனத்தின் செயல்பாட்டு மென்பொருளாகும். விண்வெளி வளிமண்டலவியல் பெல்ஜிய நிறுவனம் இம்மென்பொருளை 1996 ஆம் ஆண்டு உருவாக்கி பராமரித்து வருகிறது. விண்வெளிச் சூழலை மதிப்பிடுவதற்கான ஒரு வலை அடிப்படையிலான இடைமுகத்தையும், விண்கல அமைப்புகள் மற்றும் குழுக்கள் மீதான அதன் விளைவுகளையும் இம்மென்பொருள் வழங்குகிறது. இந்த அமைப்பு பன்னாட்டு பயனர் சமூகத்தால் பல்வேறு நோக்கங்களுக்காகப் பயன்படுத்தப்படுகிறது. திட்டமிடல் மற்றும் திட்டப்பபகுப்பாய்வு மற்றும் திட்டமிடல், கல்விக்கான ஆதரவு மற்றும் அறிவியல் பயன்பாடுகளுக்கான இயங்கும் மாதிரிகள். போன்றவை எடுத்துக்காட்டுகளாகும்.
விண்வெளிச் சூழல் மற்றும் சுற்றுச்சூழல் மாதிரிகள் பற்றிய விரிவான பின்னணி தகவல்களும் இம்மென்பொருளில் இடம்பெற்றுள்ளன. விண்கலத்திற்கு வெளியே உள்ள விண்வெளிச் சூழல் எதுவும் வடிவமைப்பு அல்லது செயல்பாட்டை பாதிக்கும்.
# ஆல்பெர்சைட்டு

**ஆல்பெர்சைட்டு** *(Alpersite)* என்பது ஒரு மெக்னீசியம் தாமிர சல்பேட் கனிமம் ஆகும், இதன் மூலக்கூற்று வாய்ப்பாடு (Mg, Cu) [SO4] • 7H2O ஆகும். அமெரிக்காவின் புவியியல் ஆய்வு புவி வேதியியலாளர் சார்லசு என். ஆல்பெர்சை நினைவூட்டும் விதமாக கனிமத்திற்கு இப்பெயரிடப்பட்டது.
# அல்தௌசைட்டு

**அல்தௌசைட்டு** *(Althausite)* என்பது Mg<sub>2</sub>(PO<sub>4</sub>)(OH,F) என்ற மூலக்கூற்று வாய்ப்பாட்டால் விவரிக்கப்படும் எளிமையான ஒரு மக்னீசியம் பாசுபேட்டு கனிமம் ஆகும். இக்கனிமம் மிகவும் அரிதாக கிடைக்கக் கூடியதாகும். செர்பெண்டினைட்டு வகை கனிமங்களுடன் சேர்ந்து மேக்னசைட்டு படிவுகளாக அசல் அல்தௌசைட்டு கனிமம் தோன்றுகிறது. செருமனியின் கார்ல்சுருகி பல்கலைக்கழகத்தின் கனிமவியலாளரான எகோன் அல்தாசு (பிறப்பு 1933) என்பவர் நினைவாக கனிமத்திற்கு இப்பெயரிடப்பட்டது.
பன்னாட்டு கனிமவியல் சங்கம் அல்தௌசைட்டு கனிமத்தை Ahs என்ற குறியீட்டால் அடையாளப்படுத்துகிறது.
# மேக்ரோபிராக்கியம் கிரேனுலேட்டம்

***மேக்ரோபிராக்கியம் கிரேனுலேட்டம்*** *(Macrobrachium crenulatum)* (எசுப்பானியம் பொதுப் பெயர்: *camarón bocú*) ) குறைந்த உப்புத்தன்மையுடைய நீர்ப்பகுதிகளுக்கு வலசைப்போகும் நன்னீர் இறால் ஆகும். இது பேலிமோனிடே குடும்பத்தில் பத்துக்காலிகள் வரிசையினைச் சார்ந்த சிற்றினமாகும். இது பனாமாவிலிருந்து வெனிசுலா வரையிலான தாழ் நில ஆறுகள் மற்றும் நீரோடைகளிலும், பல கரீபியன் தீவுகளிலும் காணப்படுகிறது. மத்திய புவேர்ட்டோ ரிக்கோவில் உள்ள டோரோ நீக்ரோ மாநில வனப்பகுதியில் இந்த இனம் பொதுவாகக் காணப்படுகிறது. ஓட்டுமீன்களில் நடைபெற்ற ஆய்வுகள் மூலம் சுற்றுச்சூழல், நீர்நிலை இயற் வேதி காரணிகளில் ஏற்படும் மாற்றங்களை உணர்கின்ற திறன்கொண்டன என்றும், வலசைப்போதலைப் பாதிக்கும் காரணிகள் அறியப்பட்டன.
# உலுவாங்போக்பா துடுப்பாட்ட அரங்கம்

**உலுவாங்போக்பா துடுப்பாட்ட அரங்கம்** *(Luwangpokpa Cricket Stadium)* இந்தியாவின் மணிப்பூர் மாநிலத்திலுள்ள இம்பால் நகரில் அமைந்துள்ளது. 2008 ஆம் ஆண்டு மணிப்பூர் மாநில 16 வயதுக்குட்பட்டவர்களுக்கும் வங்காளத்தின் 16 வயதுக்குட்பட்டவர்களுக்கும் இடையில் நடைபெற்ற விசய் மர்ச்சண்ட்டு கோப்பை போட்டி நடந்தபோது இந்த அரங்கம் திறக்கப்பட்டது. குமன் லம்பக் விளையாட்டரங்கமும் இந்த அரங்கமும் மணிப்பூரில் உள்ள இரண்டு துடுப்பாட்ட அரங்கங்களாகும். இந்த விளையாட்டரங்குகள் இரண்டிலும் ஆடுகளம் புல்தரையால் அமைக்கப்பட்டு போட்டிகள் நடைபெறுகின்றன. குமன் லம்பக் மெயின் விளையாட்டரங்கம் பல்வேறு விளையாட்டுகளுக்கு பயன்படுத்தப்பட்டு வருவதால் உலுவாங்போக்பா துடுப்பாட்ட அரங்கம் மணிப்புர் மாநிலத்தில் துடுப்பாட்டத்திற்கான முக்கிய இடமாக திகழ்கிறது.
இந்தியத் துடுப்பாட்டக் கட்டுப்பாட்டு வாரியத்தின் 2012 ஆம் ஆண்டு புதிய பகுதி மேம்பாட்டுத் திட்டம் இவ்விளையாட்டு அரங்கத்தை போட்டிகளை நடத்தும் திறனுக்காக மதிப்பாய்வு செய்தது.
# மாவட்ட சட்ட சேவைகள் ஆணையம்

**மாவட்ட சட்ட சேவைகள் ஆணையம்** என்பது இந்தியா<nowiki/>வின் அரசியல் அமைப்பு சட்டத்தின் படி தேசிய அளவில் ஒவ்வொரு மாவட்ட நீதிமன்றத்தையும் தலைமை இடமாக கொண்டு செயல்படுகிறது. இதன் கீழ் தாலுகா சட்ட சேவைகள் குழுக்கள் செயல்படுகின்றன. இலவச சட்ட உதவியை அரசு வழங்குவதும், சம வாய்ப்புகள் அனைவருக்கும் கிடைக்க உதவுவதும் இதன் முக்கிய குறிக்கோள்கள் ஆகும்.
# மாவட்ட சட்ட சேவைகள் ஆணையம்

## அதிகாரம்

சட்ட சேவைகள் சட்டத்தின் கீழ் வழங்கப்பட்ட அல்லது ஒதுக்கப்பட்ட அதிகாரம் மற்றும் செயல்பாடுகளைச் செய்யும் வகையில், மாநில சட்ட சேவைகள் ஆணையம் என்று அழைக்கப்படும் ஓர் அமைப்பு ஒவ்வொரு மாநிலத்திலும் உருவாக்கப்பட்டுள்ளது. அதற்கான அதிகாரத்தை, ஒவ்வொரு மாநில அரசாங்கத்திற்கும், இந்திய அரசியலமைப்பின் உறுப்பு 39-ஏ வழங்குகிறது.
# மாவட்ட சட்ட சேவைகள் ஆணையம்

## அமைவிடம்

இந்திய அரசியலமைப்பின் உறுப்பு 39-ஏ வழங்குகிய அதிகாரத்தின் கீழ் உருவாக்கப்பட்ட தமிழ்நாடு மாநில சட்ட சேவைகள் ஆணையம் மெட்ராஸ் உயர்நீதிமன்ற வளாகத்தில் வடக்கு கோட்டை சாலையில் 'சட்ட உதவி மய்யம்' என்ற கட்டிடத்தில் அமைந்துள்ளது.  
இந்த தமிழ்நாடு மாநில சட்ட சேவைகள் ஆணையத்தின் கீழ் மாவட்ட சட்ட சேவைகள் ஆனையங்களும் மற்றும் தாலுகா சட்ட சேவைகள் குழுக்களும் செயல்படுகின்றன.  
மாவட்ட சட்ட சேவைகள் ஆணையம் என்பது ஒவ்வொரு மாவட்ட நீதிமன்றத்தையும் தலைமை இடமாக கொண்டு செயல்படுகிறது.
# மாவட்ட சட்ட சேவைகள் ஆணையம்

## அரசின் கடமை

சட்ட அமைப்பின் செயல்பாடுகள் சம வாய்ப்பின் அடிப்படையில் நீதியை ஊக்குவிப்பதை அரசு பாதுகாக்கும். குறிப்பாக, பொருளாதார அல்லது பிற குறைபாடுகள் காரணமாக எந்தவொரு குடிமகனுக்கும் நீதியைப் பெறுவதற்கான வாய்ப்புகள் மறுக்கப்படுவதில்லை என்பதை உறுதிப்படுத்த, இலவச சட்ட உதவியை அரசு வழங்குவதும் அரசின் கடமை ஆகும்.
# மாவட்ட சட்ட சேவைகள் ஆணையம்

## செயல்பாடுகள்

மாவட்ட சட்ட சேவைகள் ஆணையம் தேசிய சட்ட சேவைகள் ஆணையம் கூறியுள்ள உதவிகளை பயனர்களுக்கு வழங்குகிறது. "ஒடுக்கப்பட்ட மற்றும் பின்தங்கிய துறைக்கு நியாயமான மற்றும் அர்த்தமுள்ள நீதியை உறுதி செய்வதற்காக உள்ளடக்கிய சட்ட அமைப்பை ஊக்குவித்தல்" என்பதே இதன் குறிக்கோள் ஆகும்.
# அமர் சித்திரக் கதை

**அமர் சித்ரா கதை** (Amar Chitra Katha) என்பது வரைகலை புதினங்களையும், வரைகதைகளையும் வெளியிடும் இந்திய வெளியீட்டு நிறுவனம் ஆகும். இந்தியர்களால் பாசமாக 'பை மாமா' (Uncle Pai) என அழைக்கப்படும் அனந்து பை என்பவரால் 1967 ஆம் ஆண்டில் இந்நிறுவனம் நிறுவப்பட்டது. இவற்றில் பெரும்பாலானவை மத புனைவுகள், காப்பியங்கள், வரலாற்று புள்ளிவிவரங்கள், சுயசரிதைகள், நாட்டுப்புறக் கதைகள், கலாச்சாரக் கதைகள் ஆகியவற்றை அடிப்படையாகக் கொண்டவை.
# அமர் சித்திரக் கதை

## உருவாக்கமும் செல்வாக்கும்

இந்தியக் குழந்தைகளுக்கு அவர்களின் கலாச்சாரப் பாரம்பரியத்தைப் பற்றி கற்பிக்கும் முயற்சியாக படக்கதைத் தொடரை அனந்த் பை தொடங்கினார். கிரேக்கம், உரோமானியப் புராணக் கதைகள் குறித்த கேள்விகளுக்கு பதிலளிக்கும் இந்திய மாணவர்கள், தங்கள் சொந்த வரலாறு, புராணங்கள், நாட்டுப்புறக் கதைகளை அறியாமல் இருப்பது கண்டு அவர் அதிர்ச்சியடைந்தார். 1967இல் தூர்தர்ஷன் தொலைக்காட்சி நடத்திய கேள்வி-பதில் நிகழ்ச்சியை ஆனந்த் பை பார்த்துக் கொண்டிருந்தார். அப்போது கிரேக்க புராணங்களிலிருந்து கேட்கப்பட்ட கேள்விகளுக்கு பதில் அளித்த குழந்தைகள், இந்திய இதிகாசமான இராமாயணத்திலிருந்து கேட்கப்பட்ட கேள்விகளுக்கு பதில் கூற முடியாமல் திணறியதைக் கண்டார். இராமனின் தாயாரின் பெயரைச் சொல்ல முடியாத குழந்தையைக் கண்ட அவர், அப்போதே அதற்கான முயற்சிகளில் ஈடுபடத் துணிந்தார். பிரபல நிறுவனங்கள் அவரது முயற்சிக்கு ஆதரவு தெரிவிக்கத் தயங்கிய நிலையில், இந்தியா புக் ஹவுஸ் நிறுவனத்தின் *ஜி.எல்.மிர்ச்சந்தனி* என்பவர் ஆனந்த் பைக்கு உதவினார். பாரதத்தின் பாரம்பரியம், இலக்கியங்கள், பண்பாடு, தலைவர்கள் குறித்த சித்திரக் கதைகளை இந்நிறுவனம் வெளியிட்டது. குறுகிய காலத்திலேயே நிறுவனம் புகழ் பெற்றது. நிறுவனம் வளர்ந்தபோது, சித்திரக்கதை எழுத்தாளராகவும், ஆசிரியராகவும் வெளியீட்டாளராகவும் மாறினார்  
*அவுட்லுக்* பத்திரிகை இந்த பிரபலமான படக்கதைத் தொடரின் தோற்றம் பற்றி வேறுக் கட்டுரையைக் கொண்டுள்ளது: அமர் சித்திரக் கதைக்கான யோசனையும் திட்டமும் பெங்களூரைச் சேர்ந்த ஜி.கே. அனந்த்ராம் என்ற ஒரு புத்தக விற்பனையாளரால் செய்யப்பட்டது. இது 1965 ஆம் ஆண்டில் கன்னடத்தில் முதல் அமர் சித்திரக் கதை தயாரிக்க வழிவகுத்தது. ஆனால் ஆங்கிலம் அல்ல. 1965இல் அனந்த்ராமின் முயற்சி ஒரு சிறந்த வணிக வெற்றியாக இருந்தது. இது மும்பையின் தலைமை அலுவலகத்தில் மிர்ச்சந்தனிக்கு அமர் சித்திரக் கதை என்பதை தொடஙகும் யோசனையை ஆங்கிலத்தில் விடாமுயற்சியுடன் பின்பற்ற வழிவகுத்தது.  
1970களின் பிற்பகுதியில், இது ஆண்டுக்கு 5 மில்லியன் பிரதிகள் விற்பனையானது. மேலும், ஒரு மாதத்திற்கு சுமார் 700,000 என்ற உச்சபட்ச விற்பனையைக் கொண்டிருந்தது. இந்தியா புக் ஹவுஸ் என்ற பதிப்பக நிறுவனம் 1975க்குள் ஒரு மாதத்திற்கு ஒரு சித்திரக் கதை புத்தகத்தையாவது கொண்டு வரத் தொடங்கியது. சில சமயங்களில் மூன்று வரை கூட வெளியிட்டது. ஆனந்த் பை ஆரம்பத்தில் முதல் சில கதைகளை தானே எழுதியிருந்தாலும், விரைவில் அவர் எழுத்தாளர்கள் மற்றும் ஆசிரியர்களைக் கொண்ட ஒரு முக்கிய குழுவை நியமித்தார். இதில் சுப்பா ராவ், லூயிஸ் பெர்னாண்டஸ், கமலா சந்திரகாந்த் ஆகியோர் அடங்குவர். அவர்கள் சித்திரக் கதை புத்தகங்களில் நம்பகத்தன்மையையும் வரலாற்றின் சீரான சித்தரிப்புக்கும் முயன்றனர். அமர் சித்ர கதையின் தனிச்சிறப்பு. மார்கி சாஸ்திரி, தெப்ரானி மித்ரா மற்றும் சி.ஆர்.சர்மா போன்ற எழுத்தாளர்களும் இதன் படைப்புக் குழுவில் இணைந்தனர். அனந்த் பை பெரும்பாலான திரைக்கதைகளில் ஆசிரியராகவும், இணை எழுத்தாளராகவும் பொறுப்பேற்றார். முதல் இதழில் படங்களை வரைந்த இராம் வீர்கர், கிருஷ்ணா, திலீப் கௌதம், சி.எம். விட்டங்கர், சஞ்சீவ் வீர்க்கர், சவுரன் ராய், சி.டி.ரனே, அசோக் தோங்ரே, வி.பி. ஹால்பே, ஜெஃப்ரி ஃபோலர், பிரதாப் முல்லிக், யூசுப் லீன் என்ற யூசுப் பெங்களூர்வாலா போன்றோர் இதில் பணியாற்ரிய முக்கியமானவர்கள் ஆவர்.
# சுரேந்திரபுரி

**சுரேந்திரபுரி** *(Sudendrapuri)* என்பது ஒரு மதச் சுற்றுலாத் தலமாகும். இது இந்தியாவின் ஐதராபாத்து அருகே உள்ள யாதாத்ரி புவனகிரி மாவட்டத்தில் அமைந்துள்ளது. சுமார் 17 ஏக்கர் பரப்பளவில் அமைந்துள்ள இந்த இந்த தலத்தில் குந்தா சத்யநாராயண கலதம் - இந்தியாவின் முதல் புராண அருங்காட்சியகம், பஞ்சமுக அனுமதீசுவர கோயில், நவக்கிரகக் கோயில்கள், நாககோட்டி சிலை மற்றும் சுரேந்திரபுரியின் சின்னமாக இரு பக்க பஞ்சமுக அனுமான் - சிவன் கோயில் ஆகியவை அமைந்துள்ளது.  
சுரேந்திரபுரி சத்தியநாராயண குந்தா என்பவரால் வடிவமைக்கப்பட்டு கட்டப்பட்டது. இது மே, 2003 முதல் பொதுமக்கள் பார்வைக்கு திறக்கப்பட்டது. இது புவனகிரி இருப்புப்பாதை நிலையத்திலிருந்து 10 கி.மீ தொலைவிலும், யாதாத்ரி பேருந்து முனையிலிருந்து 2 கி.மீ தொலைவில் அமைந்துள்ளது. யாதாத்திரியின் இலட்சுமி நரசிம்ம கோயில், போங்கிர் கோட்டை மற்றும் கோலானுபக கோயில் போன்றவை சுரேந்திரபுரிக்கு அருகிலுள்ள பிற பிரபலமான சுற்றுலா தலங்களாகும்.
# சுரேந்திரபுரி

## குந்தா சத்தியநாராயண கலாதமம்

சத்தியநாராயண கலாதமத்தை உருவாக்கிய சத்தியநாராயண குநதா என்பவருடைய பெயரே இதற்கு சூட்டப்பட்டது. இது ஒரு இந்திய புராண அருங்காட்சியகமாகும். இது ஆந்திராவின் முன்னாள் ஆளுநராக இருந்த திவாரியால் பிப்ரவரி 2009ம் ஆண்டு திறந்து வைக்கப்பட்டது. கலாதமம் அருங்காட்சியகத்தில் உள்ள 3 கி.மீ பாதை 3,000க்கும் மேற்பட்ட சிலைகளையும், சிற்பங்களையும் மற்றும் கட்டமைப்புகளையும் உள்ளடக்கியது. மேலும் இவை இந்திய கோயில்கள், இந்திய காவியங்கள், புராணங்கள் மற்றும் சப்தலோகங்கள் ஆகிய நான்கு வகைகளில் ஒன்றாகும்.
# சுரேந்திரபுரி

## இந்தியாவின் கோயில்கள்

குந்தா சத்தியநாராயண கலாதமம் 100 இந்திய கோயில்களின் கட்டிடக்கலை வாழ்க்கையை பிரதிகளின் வடிவத்தில் காட்சிப்படுத்துகிறது. இந்த தொகுப்பில் இந்தியாவின் மிகவும் பிரபலமான புனித ஆலயங்களாக கருதக்கூடிய அமிருதசரசு, பொற்கோயில், இராமேஸ்வரம் இராமநாதசுவாமி கோயில், புரி ஜெகன்நாதர் கோயில், கொல்கத்தாவின் காளி கோயில், குசராத்தின் சோம்நாதர் கோயில், உத்தராகண்டம் கேதார்நாத் கோயில், திருப்பதி வெங்கடாசலபதி கோயில், குருவாயூர் குருவாயூரப்பன் கோயில் ஆகியவை அடங்கும்.
# சுரேந்திரபுரி

## இந்தியாவின் காவியங்கள்

இந்த அருங்காட்சியகத்தில் இந்திய காவியங்களான இராமாயணம், மகாபாரதம், பாகவதம், புத்தசரித்திரம் போன்றவற்றின் முக்கிய காட்சிகள், சிலைகள் மற்றும் சிற்பங்கள் வடிவில் அமைக்கப்பட்டுள்ளது.
# சுரேந்திரபுரி

## புராணங்கள்

இந்து புராணங்களின் முக்கிய நிகழ்வுகளாக கருதக்கூடிய திருப்பாற்கடல், கஜேந்திரமோட்சம், குருச்சேத்திரப் போர் போன்றவை அருங்காட்சியகத்திற்குள் சிற்பங்களாகவும், சுவரோவியங்களாகவும் வைக்கப்பட்டுள்ளன.
# சுரேந்திரபுரி

## சப்தலோகங்கள்

இந்து புராணங்களின் சப்தலோகங்கள் அல்லது 7 வான உலகங்கள், சிற்பங்கள் மற்றும் செதுக்கல்கள் மூலம் மீண்டும் உருவாக்கப்பட்டுள்ளன. அவை ஒவ்வொன்றும் பண்டைய நூல்களின்படி வடிவமைக்கப்பட்டுள்ளன.  
கலாதமத்திற்குள் உள்ள கண்காட்சிகள் அங்குள்ள பிரதிகளின் அளவு மற்றும் சித்தரிக்கப்பட்ட புராணக் காட்சிகளைப் பொறுத்து திறந்தவெளி மற்றும் உட்புறங்களில் அமைந்திருக்கும்.
# சுரேந்திரபுரி

## பஞ்சமுக அஹனுமதீசுவர தேவஸ்தானம்

காஞ்சிபுரத்தைச் சேர்ந்த காஞ்சி காமகோடி பீடம் இதனுடன் தொடர்புடையது. சுரேந்திரபுரியின் பஞ்சமுக அனுமதீசுவர தேவஸ்தானம் இந்த கோயிலின் முழு கட்டுமானமும் வாஸ்து சாஸ்திரம் மற்றும் ஆகமசாத்திரம் ஆகியவற்றிற்கு ஏற்ப அமைக்கப்பட்டது. இந்த கோயிலின் கோபுரங்கள் வட மற்றும் தென்னிந்திய கட்டிடக்கலைகளின் கலவையாகும். காஞ்சியில் உள்ள கறுப்புக் கல்லிலிருந்து வெட்டப்பட்டு கொண்டு வரப்பட்ட 16 அடி பஞ்சமுக அனுமான் சிலை இதன் கருவறையில் உள்ளது. இந்த வளாகத்திற்குள் நேபாளத்தின் பசுபதிநாத் கோவில்|பசுபதிநாத் கோவிலுக்கு]] ஒத்த பஞ்சமுக பரமேசுவரனின் (சிவன்) சிவலிங்கத்தின் தரிசனமும், வெங்கடேசுவரர் தரிசனமும், இலட்சுமி தேவியின் தரிசனமும் பக்தர்களுக்கு கிடைக்கிறது.
# சுரேந்திரபுரி

## நவகிரக கோயில்கள்

இந்த கோவில் வளாகத்தில் நவக்கிரகக் கோயில்களும் உள்ளன. அவற்றுக்கு தலைமை தாங்கும் நவக்கிரக தெய்வங்களும் அவற்றின் துணைவியாரும் தலா ஒரு பிரத்யேக ஆலயத்தைக் கொண்டுள்ளனர்.
# சுரேந்திரபுரி

## நாககோட்டி சிலை

நாகாத்ரி மலையின் மேல் அமைந்துள்ள 101 அடி சிவலிங்கம் மாபெரும் பாம்பான காலசர்ப்பத்தால் சூழப்பட்டுள்ளது. எறும்பு சேற்றில் இருந்து தயாரிக்கப்பட்ட 10 மில்லியன் சிறிய சிவலிங்கம் நாககோட்டி, நாகதோசம், குலதோசம் மற்றும் காலசர்ப்ப தோசம் ஆகியவற்றின் மோசமான விளைவுகளிலிருந்து காக்கிறது என்ற நம்பிக்கையில் பக்தர்கள் இதனை வணங்குகின்றனர்.
# சுரேந்திரபுரி

## பஞ்சமுக அனுமான் - சிவன் சிலை

சுரேந்திரபுரியின் நுழைவாயிலில் அதன் பழமையான ஈர்ப்பு, பஞ்சமுகத்தின் 60 அடி உயர இரட்டை பக்க சிலை அல்லது ஐந்து முகம் கொண்ட அனுமான் மற்றும் சிவன்(பின்புறம்)சிலை உள்ளது.
# பி. குணசேகரன்

பேராசிரியர் **பி. குணசேகரன்** (Gunasekaran Paramasamy) மத்தியப் பிரதேசத்தின் போபாலில் உள்ள வி.ஐ.டி போபால் பல்கலைக்கழகத்தின் துணைவேந்தராவார். இவர் பி.ஜி.எஸ் எனப் பிரபலமாக அறியப்பட்டவர். இவர் இந்தியாவின் தமிழ்நாட்டில் உள்ள மதுரை, மதுரை காமராஜ் பல்கலைக்கழகத்தில் நுண்ணுயிரியல் துறையின் மூத்த பேராசிரியராக இருந்தார். மேலும் தமிழ்நாட்டில் வேலூரில் உள்ள திருவள்ளுவர் பல்கலைக்கழகத்தில் 2012 முதல் 2015 துணைவேந்தராக பணியாற்றினார். நுண்ணுயிரியல், உயிர்தொழில்நுட்பவியல் மற்றும் ஜீனோமிக்ஸில் முப்பத்து மூன்று ஆண்டு கற்பித்தல் மற்றும் ஆராய்ச்சி அனுபவம் பெற்றவர்.
# சத்யாதயன தீர்த்தர்

**சத்யாதயன தீர்த்தர்** (Satyadhyana Tirtha) (1872 திசம்பர் 24 - 1942 மார்ச் 24) இவர் ஓர் இந்திய இந்துத் தத்துவஞானியும், அறிஞரும், யோகியும், ஆன்மீகவாதியும், இறையியலாளரும், துறவியுமாவார். இவர் உத்திராதி மடத்தின் 38 வது தலைவராக 1911-1942 வரை சேவை செய்தார். இவர் 20 ஆம் நூற்றாண்டின் மிகவும் சுறுசுறுப்பான மற்றும் ஆர்வமுள்ள துறவியாக கருதப்பட்டார். ஒரு இடைவிடாத பிரச்சாரகரான இவர், தனது காலத்தில் சிறந்த விவாதக்காரராக இருந்தார். தத்துவ விவாதங்களில் தனது எதிரிகளுக்கு கிட்டத்தட்ட ஒரு பயங்கரவாதியாகவே இருந்தார். இவரது முன்முயற்சியிலும், உத்வேகத்தாலும் மகாராட்டிராவில் இவரை பின்தொடர்பவர்களுக்காக மத்துவாச்சாரியரின் பிரம்மசூத்ர பாஷ்யமும், ஜெயதீர்த்தரின் தத்துவப்பிரகாஷிகாவும் மராத்தி மொழி பெயர்ப்பில் வெளியிடப்பட்டது.  
இவர் இந்தியா முழுவதும் விரிவான சுற்றுப்பயணங்களை மேற்கொண்டு, விவாதங்களை நடத்தினார். மேலும், வட மற்றும் தென்னிந்தியாவில் பல மொழிகளில் கடுமையாக விமர்சன துண்டுப்பிரசுரங்களையும், வெளியிட்டார். இவர் 1905-06 ஆம் ஆண்டில் *சிறீமன் மத்வ சித்தாந்த அபிவிருத்திகரினி சபை* என்பதைத் தொடங்கி, பதிவுசெய்தார். 1930ஆம் ஆண்டில் சமசுகிருத இலக்கியத்தையும் தத்துவத்தின் ஆய்வை ஊக்குவிப்பதற்காகவும், துவைத தத்துவ ஆய்வுக்காகவும், மத்துவ அறிஞர்களின் கூட்டங்களையும், மாநாடுகளையும் நடத்தினார்.
# சத்யாதயன தீர்த்தர்

## சுயசரிதை

இவர், கருநாடகாவின் சிக்கோடி என்ற கிராமத்தில் இருக்கு வேத அறிஞரான கோர்லஹள்ளி ஜெயராமாச்சார்யர் (சத்தியதீர தீர்த்தர்), கிருஷ்ணபாய் ஆகியோருக்கும் பண்டைய தேசஸ்த் பிராமணக் குடும்பத்தில் 1872 ஆம் ஆண்டு திசம்பர் 24 ஆம் தேதி கோர்லஹள்ளி சேதுராமாச்சார்யர் என்ற பெயரில் பிறந்தார். இவரது தந்தை சத்தியதீர தீர்த்தர் உத்திராதி மடத்தின் 37வது தலைவராக இருந்தார்.  
சத்தியாதயன தீர்த்தருக்கு மடத்தின் நிர்வாகத்தில் பரந்த அனுபவம் இருந்தது. இவர் மிகுந்த நகைச்சுவை உணர்வைக் கொண்டிருந்தார். இவர் எப்போதும் மாணவர்கள், அறிஞர்கள் மற்றும் தத்துவ சிக்கல்களில் ஆர்வமுள்ளவர்களுக்கு அணுகக்கூடியவராக இருந்தார். மேலும் சமசுகிருதம் மற்றும் தத்துவத்தில் பல்கலைக்கழக பட்டங்களை எடுத்த பல இளம் அறிஞர்களை வேதாந்தத்தில் ஆராய்ச்சிப் பணிகளில் ஆர்வத்துடன் ஊக்கப்படுத்தினார்.
# சத்யாதயன தீர்த்தர்

## பணிகள்

1929-30ல் கும்பகோணத்தில் நடந்த பிரபலமான துவைத - அத்வைத விவாதத்தில், அனந்த கிருஷ்ண சாஸ்திரி என்பவரின் தலைமையிலான விவாதத்தில் பங்கு கொண்டு வெற்றி கண்டார். பால கங்காதர திலகர் போன்ற தனது காலத்தின் முன்னணி மனிதர்களை இவர் தத்துவ விவாதத்தில் ஈடுபடுத்தினார்; பனாரசு சம்பூர்ணானந்து சமசுகிருதக் கல்லூரியில், வட இந்திய எழுத்தாளர்களால் எழுதப்பட்ட துவைதப் படைப்புகளின் வெளியீட்டிற்கான ஒரு இருக்கையை ஏற்படுத்தினார். மேலும், அபிநவகதை, அத்வைதகலானலா போன்ற பிற சர்ச்சைக்குரிய பாரம்பரிய நூல்களைத் திருத்தியுள்ளார்.  
இவர் அனைத்து சிந்தனைப் பள்ளிகளின் அறிஞர்களுக்கும் ஆடம்பரமான ஊக்கத்தை அளித்தார். மேலும் திருப்பதி மற்றும் பிற இடங்களில் ஆண்டுதோறும் அறிஞர்களின் சபைகளை நடத்தினார். மேலும் பல்வேறு கற்றல் பிரிவுகளில் அறிஞர்களை ஆராய்ந்து வெகுமதி அளித்தார். இந்து மதத்தின் துறவிகளில் இவர் முன்னணியில் இருந்தார். இவர் பல முறை இந்தியா முழுவதும் பயணம் செய்தார். பாரம்பரிய கற்றல் மையங்கள் மற்றும் வடக்கில் வாரணாசி, கயை மற்றும் துவாரகை போன்ற மத முக்கியத்துவம் வாய்ந்த இடங்களையும் தெற்கில் உள்ள இடங்களையும் பார்வையிட்டார்.  
இவர் பல சர்ச்சைக்குறிய வேதாந்தக் கட்டுரைகள், மத்துவர், ஜெயதீர்த்தரின் படைப்புகள் பற்றிய வர்ணனைகளை உள்ளடக்கிய பல படைப்புகளை எழுதியுள்ளார். இவரது சந்திரிகாமந்தனம் என்பது, திருவிசநல்லூர் இராமசுப்ப சாஸ்திரியின் வியாசதீர்த்தரின் தாத்பார்யசந்திரிகாவின் மறுப்பு ஆகும்.
# சத்யாதயன தீர்த்தர்

## இறப்பு

1942 மார்ச் 24இல் இவர் இறந்த பிறகு, இவரது நினைவாக மகாராட்டிராவின் பண்டரிபுரத்தில் உள்ள மடத்தில்ஒரு பிருந்தாவனம் எழுப்பப்பட்டது.
# திருவிசைநல்லூர்

**திருவிசைநல்லூர்** (Thiruvisanallur) தமிழ்நாட்டின் தஞ்சாவூர் மாவட்டத்திலுள்ள கும்பகோணத்திற்குக் கிழக்கே நான்கு மைல் தூரத்தில் உள்ளது. திருவிடைமருதூர்-வேப்பத்தூர் சாலையில் சென்றால் கோயிலை அடையலாம். திருவியலூர், திருவிசலூர், திருவிசநல்லூர் என்ற பல பெயர்களில் இவ்வூர் அழைக்கப்பெறுகிறது. திருவிசைலூர் என்ற பெயரில் தஞ்சாவூர் மாவட்டத்தில் பல ஊர்கள் காணப்படுவதால் இவ்வூரை **பண்டாரவாடை திருவிசைநல்லூர்** என்றும் அழைக்கின்றனர். சிவபெருமானுக்கு அர்ப்பணிக்கப்பட்ட இந்து ஆலயமான யோகநந்தீசுவரர் கோயிலுக்கு இந்த கிராமம் பெயர் பெற்றது. அருகிலேயே அமைந்துள்ள திருந்துதேவன்குடி கற்கடேசுவரர் கோயிலும் மிக முக்கியமானது.
# திருவிசைநல்லூர்

## வரலாறு

இவ்வூரின் வரலாற்றை இடைக்கால சோழர்கள் கிராமத்தை வேம்பூர் அல்லது சோலமர்தந்த சதுர்வேதிமங்கலம் என்று நிறுவிய காலத்தை அறியலாம். முதலாம் இராஜ ராஜ சோழன் காலத்தைச் சேர்ந்த கல்வெட்டுகள் இங்கு உள்ளன.  
தஞ்சாவூர் மராத்திய மன்னர் முதலாம் சாகுஜி திருவிசநல்லூரை நாற்பத்தி ஆறு பிராமணர்களுக்கு 1695 ஆம் ஆண்டில் ஒரு தானமாக வழங்கினார். இதைத் தொடர்ந்து, கிராமத்தின் பெயர் ஷாகாஜிராஜபுரம் என்று மாற்றப்பட்டது. போதேந்திர சரஸ்வதி சுவாமிகள் மற்றும் சதாசிவ பிரமேந்திரர் சுவாமிகளின் சமகாலத்தில் வாழ்ந்த சிறந்த சிவபக்தரான ஸ்ரீதர வெங்கடேச அய்யாவாள் என்பவர் திருவிசைநல்லூரில் குடியேறி ஸ்ரீதர அய்யவாள் மடத்தை நிறுவினார்.
# திருவிசைநல்லூர்

## சிவயோகிநாதர் கோயில்

இங்கு அமைந்துள்ள சிவயோகிநாதர் கோயில் பழமையானது. மேலும், எட்டு சிவ யோகிகள் இலிங்கத்துடன் இணைந்த இடத்தில் கட்டப்பட்டதாக நம்பப்படுகிறது. இந்த சன்னதி நான்கு பைரவர்களில் ஒருவரான சதுர் கால பைரவருக்கு அர்ப்பணிக்கப்பட்டுள்ளது. இந்தக் கோயில் திருஞான சம்பந்தரால் தேவாரம் பாடல் பெற்ற சிவத்தலமாகும். இத்தலத்து இறைவன் சிவயோகிநாதர், புராதனேசுவரர், வில்வாரண்யேசுவரர் என அழைக்கப்படுகிறார். இத்தலத்து இறைவி சௌந்தரநாயகி, சாந்தநாயகி என அழைக்கப்படுகிறார். இத்தலத்தின் தலவிருட்சமாக வில்வம் மரமும், தீர்த்தமாக எட்டு தீர்த்தங்களும் அமைந்துள்ளன. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 43வது சிவத்தலமாகும். இத்தலம் தஞ்சாவூர் மாவட்டத்தில் அமைந்துள்ளது. மகான் ஸ்ரீதர ஐயாவாள், உய்யவந்த தேவநாயனார் ஆகியோர் அவதரித்த தலமாகும்.
# அம்ப் கோயில்கள்

**அம்ப் கோயில்கள்** (Amb Temples) பாக்கித்தானின் பஞ்சாப் மாகாணத்தில் உப்பு மலைத்தொடரின் மேற்கு விளிம்பில் அமைந்துள்ள சாகேசர் மலையில் கைவிடப்பட்ட இந்துக் கோயில் வளாகத்தின் ஒரு பகுதியாகும். இந்து ஷாகி பேரரசின் ஆட்சிக் காலத்தில் கி.பி 7 முதல் 9 ஆம் நூற்றாண்டுகளில் இந்த கோயில் வளாகம் கட்டப்பட்டது.
# அம்ப் கோயில்கள்

## அமைவிடம்

பாக்கித்தானின் சூன் பள்ளத்தாக்கில் உள்ள சாகேசர் மலையில், அம்ப் ஷரேப் கிராமத்திற்கு அருகில் இதன் இடிபாடுகள் அமைந்துள்ளன. கட்டாஸ் ராஜ் கோயில் மற்றும் தில்லா ஜோகியன் துறவிகள் மடாலய வளாகத்தை உள்ளடக்கிய உப்பு மலைத் தொடரில் உள்ள இந்து கோவில்களின் மேற்கு திசையில் இடிபாடுகள் இருக்கின்றன.
# அம்ப் கோயில்கள்

## கட்டிடக்கலை

பிரதான கோயில் சுமார் 15 முதல் 20 மீட்டர் உயரம் கொண்டது. மேலும் சதுர அஸ்திவாரத்தில் செங்கல் மற்றும் மோட்டார் கொண்டு கட்டப்பட்டுள்ளது. இது இந்து ஷாஹி சாம்ராஜ்யத்தால் கட்டப்பட்ட கோயில்களின் "மிக உயர்ந்தது" என்று கருதப்படுகிறது. கோவிலின் இடிபாடுகள் மூன்று நிலைகளைக் கொண்டுள்ளன. படிக்கட்டுகள் உள் பகுதிகளுக்கு இட்டுச் செல்கின்றன.  
இந்த கோயில் அதன் வெளிப்புறத்தில் காஷ்மீரி பாணியிலான அலங்காரங்களால் அலங்கரிக்கப்பட்டுள்ளது. பிரதான கோயிலின் அமைப்பு, காஷ்மீர் கோயில்களிலிருந்து வேறுபடுகிறது. அவை பொதுவாக உச்சிகளைக் கொண்டுள்ளன. பிரதான கோயில் அருகிலுள்ள கலார் கோயிலுக்கும், கைபர் பக்துன்க்வா மாகாணத்தில் உள்ள காஃபிர் கோட் கோயிலுக்கும் ஒத்ததாக இருக்கிறது.  
மேற்கில் 75 மீட்டர் தொலைவில் மற்றொரு சிறிய கோயில் உள்ளது. இது 2 நிலை அல்லது 7 முதல் 8 மீட்டர் உயரத்தில் ஒரு குன்றின் அருகே அமைந்துள்ளது. இந்த கோவிலில் பிரதான கோயிலை நோக்கி ஒரு சிறிய அறை உள்ளது. இதேபோன்ற இரண்டாவது அளவிலான கோயிலிலிருந்து சில மீட்டர் தொலைவில் இருந்தது, அது இப்போது இல்லை. முழு கோயில் வளாகமும் ஒரு கோட்டையால் சூழப்பட்டிருந்தது. குசானப் பேரரசின் காலத்தின் பிற்பகுதியில் இந்த இடத்தில் ஆரம்ப கட்டுமானம் இருந்தது.
# அம்ப் கோயில்கள்

## பாதுகாப்பு

இந்த இடத்தை 19 ஆம் நூற்றாண்டின் பிற்பகுதியில் பிரித்தானியத் தொல்லியலாளரான அலெக்சாண்டர் கன்னிங்காம் என்பவர் பார்வையிட்டார். மேலும் 1922-24ல் தயா ராம் சாஹ்னி என்பவரால் ஓரளவு பாதுகாக்கப்பட்டது. இந்த கோயில் பல நூற்றாண்டுகளாக சூறையாடப்பட்டு வந்துள்ளது. கடைசியாக மீதமுள்ள சிலை 19 ஆம் நூற்றாண்டின் பிற்பகுதியில் அந்த இடத்திலிருந்து அகற்றப்பட்டு இலாகூர் அருங்காட்சியகத்தில் வைக்கப்பட்டது. இந்த தளம் தற்போது பாக்கித்தானின் தொல்பொருள் சட்டம் *(1975)* மூலம் பாதுகாக்கப்படுகிறது.
# அப்டெரஸ்

கிரேக்கத் தொன்மங்களில் குறிக்கப்படும் **அப்டெரஸ்** (*Abderus* அல்லது *Abderos* ( பண்டைய கிரேக்கம் : Ἄβδηρος) என்பவர் தெய்வீக வீரர்களில் ஒருவர் ஆவார். இவர் ஹெராக்ளிசின் 'உற்ற தோழராக இருந்து புகழ்பெற்றவர். மேலும் சில குறிப்புகளின்படி இவர் எர்ம்எசின் மகன் எனப்படுகிறார்.
# அப்டெரஸ்

## குடும்பம்

அப்டெரஸின் தந்தைவழிகுறித்த குறிப்புகள் வேறுபடுகின்றன. இவர் ஹெர்ம்ஸ் கடவுளின் மகன் என்றும் லோக்ரிஸில் ஓபசை பூர்வீகமாகக் கொண்டவர் என்று சிலர் கூறுகிறார்கள். ஆனால், பிற எழுத்தாளர்களின் கூற்றின் படி, இவர் திரோமியஸ் தி லோக்ரியனின் மகன் எனப்படுகிறது. இவர் பேட்ரோக்ளஸின் சகோதரர் என்று போட்டியஸ் எழுதுகிறார். பிந்தர் அப்டெரஸை பொசைடன் மற்றும் த்ரோனியாவின் எனக்குறிப்பிடுகின்றனர் .
# அப்டெரஸ்

## தொன்மம்

ஹெராக்ஸின் எட்டாவது பணியின்போது ஒரு துன்பியல் பாத்திரத்திற்காக அப்டெரஸ் பெரும்பாலும் அறியப்படுகிறார். மற்றவர்களுடன் சேர்ந்து, திரேசியன் பிஸ்டோன்களின் அரசரான தியோமெடிஸின் நான்கு கொடிய குதிரைகளைப் பிடிக்க ஹெராக்கிள்சுக்கு உதவினார். ஹெராக்ளிசின் அக்குதிரைகளை பிடித்துவந்து தான் வரும்வரை அப்டெரசை பார்த்துக்கொள்ளுமாறு விட்டுச் சென்றார். ஹெராக்கிள்ஸ் அருகில் இல்லாத நிலையில் அக்கொடிய குதிரைகள் அப்டெரஸை உண்டுவிட்டன. இதற்கு பழிவாங்கும் விதமாக, ஹெராக்கிள்ஸ் அக் குதிரைகளுக்கு அதன் உரிமையாளரான மன்னன் தியோமெடிசை உயிரோடு உணவாக்கினார். ஹெரக்கிள்ஸ் அப்டெராஸ் கல்லறைக்கு அருகில் அப்டெரா நகரத்தை நிறுவினார். அங்கு இவருக்கு மரியாதை செய்ய்யும் நிமித்தமாக அகோன்கள் (கிரேக்கம்: ἀγῶνες) குத்துச்சண்டை, கைக்கலப்பு, மற்போர் ஆகியவற்றைக் கொண்ட தடகள விளையாட்டுக்கள் அவரது நினைவாக நடத்தப்பட்டன.
# திரேசின் தயோமிடிஸ்

**திரேசின்** **மன்னர் தயோமிடிஸ்** (*Diomedes of Thrace*, பண்டைய கிரேக்கம் : Διομήδης) என்பவர் எரெசு மற்றும் சிரேனே ஆகியோரின் மகன் ஆவார். இவர் பிஸ்டோன்ஸ் போரைப் போன்ற பழங்குடியினரை ஆண்டுகொண்டு கருங்கடலின் கரையில் வாழ்ந்தார். இவர் மனிதரை உண்ணும் குதிரைகளை வளர்த்ததற்றாகப் பெயர் பெற்றவர். ஹெராக்கிள்ஸ் தனது பன்னிரண்டு பணிகளில் எட்டாவது பணியாக முடித்தது, இவர் வளர்த்த அந்தக் குதிரைகளைப் பிடித்துச் சென்றது ஆகும். இந்த செயலின்போது தியோமெடிசைக் கொன்றார்.
# திரேசின் தயோமிடிஸ்

## தொன்மம்

ஹெராக்கிள்ஸ் தனது எட்டாவது பணியை முடிக்க மன்னர் தியோமெடிஸை எதிர்கொள்ளும் சூழல் உருவானது. டிரின்ஸின் மன்னரும், ஹெராக்லின் உறவினரான யூரிஸ்தியஸ் இட்ட ஏழாவது பணியான கிரேட்டன் காளையை பிடித்துவந்த பின்னர் திரேஸ் நாட்டுக் குதிரைகளைக் பிடித்துவர ஹெராக்கிள்ஸ் அனுப்பப்படுகிறார். இதற்காக மன்னர் தியோமெடிசை சந்திக்க ஹெராக்கிள்ஸ் கருங்கடலிலின் கரையில் பயணம் மேற்கொண்டார். அவர் கடவுளான ஏரிஸ் மற்றும் சிரீன் ஆகியோரின் மகன் என்று கூறப்படுகிறது. மன்னர் தியோமெடிஸ் கொடியவராக இருந்தார்; இவர் தான் வளர்த்த நான்கு குதிரைகளுக்கு அந்நியர்களையும், கைதிகளையும் உணவாக அளித்தார். இதனால் அவற்றிற்கு ஓட்ஸ் போன்ற தானியங்களின் சுவை பிடிக்காமல் போனது. அதற்கு பதிலாக அவற்றிற்கு மனித இறைச்சியால் விருந்து வைத்தார். இந்தச் செயலை அக்குதிரைகளின் உரிமையாளரான மன்னர் விருப்பத்துடன் செய்தார். அந்தக் குதிரைகள் கட்டுக்ககடங்காதவையாக இருந்தன; இந்த அரசனைப் போலவே காட்டுமிராண்டித்தனமாக இருந்தன. வழக்கமான கயிற்றால் அவற்றைக் கட்டிவைக்க முடியவில்லை; அதற்கு பதிலாக அவற்றை சங்கிலிகளால் பிணைத்து வெண்கல அகழிக்குள் வைத்து இருந்தார். இதனால் அவை தப்பிச் செல்லாமல் தடுத்து வைத்திருந்தார்.  
அப்பகுதிக்கு ஹெராக்கிள்ஸ் வந்தவுடன், மன்னர் தியோமெடிஸ் அந்நியர்களை எவ்வாறு நடத்தினார் என்பதை அறிந்துகொண்டு, இவருடன் மற்போர் செய்கிறார். ஹெராக்கிள்ஸ் ஒப்பிடமுடியாத வலிமை கொண்டவர் என்று கூறப்பட்டாலும். இவரை வெல்வது ஹெராக்கிள்சுகு எளிதாக இல்லை. ஏனெனில் தியோமெடிஸ் போர்க் கடவுளின் மகன் ஆவார். இறுதியில் இவர் ஹெராக்கிள்ஸிடம் தோற்றார். இறுதியில் இவர் தாள் வளர்த்த குதிரைகளிடமே கொண்டுவந்து விடப்படுகிறார். அந்தக் குதிரைகளுக்கு மனித இறைச்சியை உண்டே பசியைப் போக்கி வந்துள்ளன என்று கூறப்படுகிறது. பசிவெறியோடு இருந்த அவற்றிற்கு அற்றின் எஜமானரின் இரத்தமே அவற்றின் வெறியைப் போக்குவதாக ஆனது என்று தெரிகிறது. இதன்பிறகு அவை அமைதியானதாகவும், கட்டுப்படுத்தக்கூடியதாகவும் மாறியன. யூரிஸ்டியஸ் இட்ட எட்டாவது பணியை முடித்துவிட்டதை அவரிடம் காட்ட ஹெராக்கிள்ஸ் குதிரைகளை டைரினுக்கு ஓட்டி வந்து அவரிடம் ஒப்படைக்கிறார். இதன் பிறகு யூரிதியஸ் அக்குதிரைகளை திருமணம், பெண்கள், பிரசவத்திற்காக தெய்வமான ஹேராவுக்கு அர்ப்பணிக்கிறார். அர்ப்பணிக்கப்பட்டவுடன் அவற்றை விடுவிக்கிறார். அவற்றின் சந்ததியினரில் ஒன்றே பேரரசர் அலெக்சாந்தரின் குதிரை என்று கூறப்படுகிறது. வேறு சில பதிப்புகளில் அக்குதிரைகள் ஒலிம்பஸ் மலைக்கு விரட்டப்பட்டதாகக் கூறப்படுகிறது. அங்கு அவை காட்டு விலங்குகளால் வேட்டையாடப்பட்டன.
# திரேசின் தயோமிடிஸ்

## மரியாதை

அந்தாட்டிக்காவில் உள்ள டியோமெடிஸ் ஏரிக்கு தியோஸின் டியோமெடிஸ் என்று இவரை நினைவுபடுத்தும் விதமாக பெயரிடப்பட்டது.
# திரேஸ் நாட்டுக் குதிரைகள்

**திரேஸ் நாட்டுக் குதிரைகள்** (*Mares of Diomedes*, ) என்பவை கிரேக்கத் தொன்மவியலில் குறிப்பிடப்படும் மனிதனை உண்ணும் குதிரைகளைக் குறிப்பிடுவதாகும். இவை எரிஸ் மற்றும் சிரீனின் மகனும் கருங்கடலின் கரையில் வாழ்ந்த திரேசின் மன்னரான தயோமிடிசின் குதிரைகள் ஆகும். பேரரசர் அலெக்சாந்தரின் குதிரையான புசெபெலஸ் இந்தக் குதிரைகளின் வழித்தோன்றல் என கூறப்பட்டது.
# திரேஸ் நாட்டுக் குதிரைகள்

## தொன்மவியல்

எர்க்குலிசின் பன்னிரு வேலைகளில் எட்டாவது வேலையாகவும், கிரேக்கத்தின் பெலோபொன்னேசியன் பிராந்தியத்துக்கு அப்பால் செய்யப்பட்ட இரண்டாவது வேலையாக வகைப்படுத்தப்பட்ட வேலையாக இக்குதிரைகளை ஹெராக்கிள்ஸ் பிடித்துவர யூரிஸ்தியஸ் மன்னரால் அனுப்பப்பட்டார். இக்குதிரைகளை திரேஸ் நாட்டின் கொடிய மன்னான தயோமிடிஸ் மனித உடல்களைக் கிழித்து உண்ணப் பழக்கியிருந்தார். திரேஸ் பிரதேசத்துக் கடற்கரை அருகில், கப்பலுடைந்து உயிர் தப்பி வரும் மாலுமிகளையும், தன்னை நாடிவரும் விவரம் தெரியாத மக்களையும் பிடித்து இந்தக் குதிரைகளுக்கு உணவாக அளித்து மகிழ்ந்தார். தொன்மக் கதையின் சில பதிப்புகளின்படி, இந்தக் குதிரையின் மூச்சில் தீச்சுவாலைகள் வெளிப்பட்டன. . இந்தப் பயங்கரக் குதிரைகளை திரேசின் மறைந்துபோன நகரமான டிரிடாவில் ஒரு வெண்கல அழி உள்ள காப்பரணில் தயோமிடிஸ் இவைகளை இருப்புச் சங்கிலிகளில் கட்டி வைத்திருந்தார். இந்தக் குதிரைகளானது போடர்கோஸ் (ஸ்விஃப்ட்), லம்பன் (பிரகாசிக்கும்), சாந்தோஸ் (மஞ்சள்), டீனோஸ் (அல்லது டீனஸ்) எனும் நான்கு குதிரைகளாகும்.  
ஒரு பதிப்பின்படி, இக்கொடிய குதிரைகளைப் பிடிக்க ஹெராக்கிள்ஸ் தன்னுடன் பல தன்னார்வலர்களையும் அழைத்துச் சென்றதாக குறிப்படுகிறது . ஹெராக்கிள்சும் அவரது தோழர்களும் தயோமெடிசின் காவலர்களை வென்று, குதிரைகளை அவற்றைக் கட்டபட்ட சங்கிலிகளை உடைத்து, கடற்கரைக்கு விரட்டிச் சென்றார். இந்தக் குதிரைகள் மனிதர்களை உண்ணக்கூடியவை என்றும் அடக்க இயலாதவை என்பதை அறியாத ஹெராக்கிள்ஸ், தயோமெடிசுடன் சண்டையிட புறப்பட்டபோது, தனக்கு விருப்பமான தோழரான அப்டெரசின் பொறுப்பில் இவைகளை விட்டுவிட்டுச் சென்றார். அவர் திரும்பி வந்ததபோது, அந்த இளைஞனை குதிரைகள் சாப்பிட்டுவிட்டதை அறிந்தார். இதனால் இதற்கு பழிவாங்கும் விதமாக, ஹெராக்கிள்ஸ் தயோமெடிசை அவரது சொந்த குதிரைகளுக்கே உணவாக்கினார். .
# ஹிப்போலிதை

'' ஒட்டியானத்தைப் பெறுதல்]]
கிரேக்கத் தொன்மவியலில் குறிப்பிடப்படும் **ஹிப்போலிதை** (**Hippolyta,** அல்லது **Hippolyte**, என்பவர் எரெசு மற்றும் ஓட்ரெராவின் மகளும், அந்தியோப் மற்றும் மெலனிப்பே ஆகியோரின் சகோதரியும், அமெசான்கள்களின் அரசியும் ஆவார். இவள் கண்ணியத்தின் சின்னமாக, தன் தந்தையால் வழங்கப்பட்ட ஒட்டியாணத்தை அணிந்தாள். ஹெராக்கிள்ஸ் மற்றும் தீசஸ் இருவர் குறித்த தொன்மக் கதைகளிலும் ஹிப்போலிதை குறிப்புகள் குறிப்பிடத்தகதாக உள்ளன. இவளைப் பற்றிய பலவகைப்பட்ட தொன்மக் கதைகள் உள்ளன. எனவே அவை பல வேறுபட்ட பெண்களைப் பற்றியதாக இருக்கலாம். *ஹிப்போலிதை* என்ற பெயரானது கிரேக்க வேர்களில் "குதிரை" மற்றும் "தளர்வாக விடுங்கள்" என்று பொருள்படும்.
# ஹிப்போலிதை

## புனைவுகள்

### ஹெராக்கிள்ஸின் ஒன்பதாவது பணி

ஹெராக்கிள்ஸின் தொன்மக் கதையில், ஹிப்போலிதையின் ஒட்டியாணத்தைக் (ζωστὴρ ζωστὴρ) கொண்டுவருதல் என்பது அவருக்கான ஒன்பதாவது பணி கடமையாக்கபட்டது. யூரிஸ்தியஸ் மன்னரின் மகளான அட்மேட்டுக்காக அதைக் கொண்டுவர அவர் அனுப்பப்பட்டார். தொன்மக் கதையின் பெரும்பாலான பதிப்புகள் ஹிப்போலிதை ஹெராக்கிள்சைக் கவர்ந்ததைக் குறிக்கிறது. இவளும் மறுப்பின்றி தன்னுடைய இடையணியை அவருக்கு கொடுத்தாள். ஒருசமயம் இவள் அவருடைய கப்பலுக்குச் சென்றிருந்தாள். அச்சமயம், சூடோ-அப்பல்லோடோரஸின் கூற்றுப்படி, எரா தெய்வம் சூழ்ச்சியல் ஈடுபட்டு தன்னை அமேசான்களில் ஒருத்தியாகக் காட்டிக்கொண்டு, ஹெராக்கிள்சும் அவரது குழுவினரும் தங்கள் அரசியைக் கடத்திச் செல்கிறார்கள் என்று வதந்தியை பரப்பினாள். இதனால் கோபமுற்ற அமேசான்கள் கப்பலைத் தாக்கினர். அதைத் தொடர்ந்து நடந்த சண்டையில், ஹெராக்கிள்ஸ் ஹிப்போலிட்டாவைக் கொன்று, ஒட்டியாணத்தை எடுத்துக்கொண்டு, புறப்பட்டுச் சென்றார்.
# குரு நானக் விளையாட்டரங்கம்

**குரு நானக் விளையாட்டரங்கம்** *(Guru Nanak Stadium)* இந்தியாவின் பஞ்சாப் மாநிலத்தில் உள்ள லூதியானாவில் அமைந்துள்ள ஒரு கால்பந்து மைதானமாகும். 2001 ஆம் ஆண்டு நடைபெற்ற தேசிய விளையாட்டுப் போட்டிகளின் தொடக்க மற்றும் நிறைவு விழாக்கள் இங்கு நடைபெற்றன. தற்போது பஞ்சாப் கால்பந்து சங்கத்தின் ஈரோ ஐ-கூட்டிணைவு அணியின் சொந்த மைதானமாகப் பயன்படுத்தப்படுகிறது. 20,000 பார்வையாளர்கள் அமர்ந்து இரசிக்கும் வகையில் இருக்கை வசதி செய்யப்பட்டுள்ளது. 8 செயற்கைத் தட ஓடுபாதைகள் இங்கு அமைக்கப்பட்டுள்ளன. இவற்றில் இரண்டு ஓடுபாதைகள் பயிற்சிக்கான பாதைகளாகும். எந்தவொரு தேசிய அல்லது பன்னாட்டுப் போட்டியையும் நடத்துவதற்கான பன்னாட்டு அளவிலான தரங்களுடன் இந்த ஓடுபாதைகள் ஒத்துப்போகின்றன. நன்கு பராமரிக்கப்படும் கால்பந்து ஆடுகளம் இவ்விளையாட்டு அரங்கிலுள்ளது. வருடாந்திர தேசிய கால்பந்து கூட்டிணைவுப் போட்டிகள் இங்கு நடைபெறுகின்றன.
# குரு நானக் விளையாட்டரங்கம்

## அமைவிடம்

குரு நானக் விளையாட்டரங்கம் பஞ்சாப் மாநிலத்தின் லூதியான நகரில் இருக்கும் காந்தி நகர், கோ-இ- பிசா என்ற முகவரியில் அமைந்துள்ளது. சவுரா பசார் லூதியானா இரயில் நிலையம் மற்றும் லூதியானா பேருந்து நிலையம் ஆகிய இடங்களும் சில நிமிடங்கள் பயணத் தொலைவில் இம்முகவரி உள்ளது.
# குரு நானக் விளையாட்டரங்கம்

## புவியியல்

30.910961° வடக்கு 75.845082°கிழக்கு என்ற அட்சதீர்க்க அடையாள ஆள்கூறுகளில் குரு நானக் விளையாட்டரங்கம் இடம்பெற்றுள்ளது.
# குரு நானக் விளையாட்டரங்கம்

## போக்குவரத்து வசதி

விளையாட்டரங்கத்திற்கு அருகில் பேருந்து நிலையம் உள்ளது. முதலில் பேருந்து நிலையத்திற்கு வந்து பின்னர் வாடகை வாகனம் மூலம் செல்வது அரங்கத்தை அடைய எளிய வழியாகும். 5 முதல் 10 நிமிடங்கள் பயணம் செய்ய வேண்டியிருக்கும். இரயில் நிலையத்திலிருந்து குறுகிய நடை தூரத்தில் மைதானத்தை அடையலாம்.
# குரு நானக் விளையாட்டரங்கம்

## கட்டுமான செலவு

சுமார் 50 கோடி ரூபாய் செலவில் குரு நானக் விளையாட்டரங்கம் கட்டப்பட்டுள்ளது.
# குரு நானக் விளையாட்டரங்கம்

## விமர்சனம்

மினெர்வா பஞ்சாப் கால்பந்து சங்கம் இம்மைதானத்தில் விளையாடத் தொடங்கிய பிறகு இரசிகர்கள் மற்றும் கால்பந்து வல்லுநர்கள் ஆட்டமைதானத்தின் தரம் குறைவாக இருப்பதாக விமர்சிக்கப்பட்டது.
# குரு நானக் விளையாட்டரங்கம்

## வரலாறு

2001 ஆம் ஆண்டில் புதிதாக புதுப்பிக்கப்பட்ட குருநானக் அரங்கத்தில் 31 வது தேசிய விளையாட்டுப் போட்டிகள் நடைபெற்றன.
# குரு நானக் விளையாட்டரங்கம்

## வரலாறு

### கபடி

கனடா கபடிக் கோப்பை போன்ற சில உள்நாட்டு கபடிப் போட்டிகள் இங்கு நடைபெறுகின்றன. கபடி உலகக் கோப்பை போட்டிகளும் இங்கு நடைபெற்றன.
| நாள் | நேரம் | அணி #1 | முடிவு | அணி #2 | சுற்று | வகை |
| --- | --- | --- | --- | --- | --- | --- |
| 12 ஏப்ரல் 2010 | 17:30 | 66-22 | மூன்றாம் இடத்திற்கான போட்டி | ஆண்கள் |  |  |
| 12 ஏப்ரல் 2010 | 19:30 | 58-24 | இறுதிப்போட்டி | ஆண்கள் |  |  |
| 20 நவம்பர் 2011 | 17:15 | 60-22 | மூன்றாம் இடத்திற்கான போட்டி | ஆண்கள் |  |  |
| 20 நவம்பர் 2011 | 19:15 | 44-17 | இறுதிப்போட்டி | பெண்கள் |  |  |
| 20 நவம்பர் 2011 | 22:15 | 59-25 | இறுதிப்போட்டி | ஆண்கள் |  |  |
| 15 திசம்பர் 2012 | 20:00 | 72-12 | இறுதிப்போட்டி | பெண்கள் |  |  |
| 15 திசம்பர் 2012 | 21:00 | 59-25 | இறுதிப்போட்டி | ஆண்கள் |  |  |
| 14 திசம்பர் 2013 | 22:00 | 48-39 | இறுதிப்போட்டி | ஆண்கள் | } |  |
# ஐக்கிய நாடுகள் சபையின் மனித உரிமைகள் ஆணையம்

**ஐக்கிய நாடுகள் சபையின் மனித உரிமைகள் ஆணையம்** என்பது ஐக்கிய நாடுகள் சபையின் கட்டமைப்பிற்குள் 1946 முதல் செயல்படும் ஆணையமாகும். இது ஐ.நா. மனித உரிமைகள் கவுன்சிலாக 2006 இல் பெயர் மாற்றப்பட்டது. இது ஐ.நா. பொருளாதார மற்றும் சமூக கவுன்சிலின் துணை நிறுவனமாக இருந்தது, மேலும் ஐக்கிய நாடுகள் சபையின் மனித உரிமைகள் உயர் ஆணையாளர் அலுவலகத்தால் அதன் பணிகளுக்கு உதவியது. இது ஐ.நாவின் முதன்மையான அமைப்பாகும். இது மனித உரிமைகளை மேம்படுத்துவதும் பாதுகாப்பதும் தொடர்பான சர்வதேச மன்றமாகும்.  
2006 ம் ஆண்டு மார்ச் 15 ந் தேதியன்று ஐ.நா. பொதுச் சபை<nowiki/>யானது இந்த ஆணையத்தின் பெயரை ஐக்கிய நாடுகள் சபையின் மனித உரிமைகள் ஆணையம் என்பதில் இருந்து மாற்றி ஐ.நா மனித உரிமைகள் கவுன்சில் ஆக மாற்றுவதற்கு பெருமளவில் வாக்களித்தது.
# ஐக்கிய நாடுகள் சபையின் மனித உரிமைகள் ஆணையம்

## வரலாறு

ஐக்கிய நாடுகள் சபையின் பொருளாதார மற்றும் சமூக கவுன்சில் மூலமாக 1946 ஆம் ஆண்டில் ஐக்கிய நாடுகள் சபையின் மனித உரிமைகள் ஆணையம் நிறுவப்பட்டது, இது ஆரம்பகால ஐ.நா. கட்டமைப்பிற்குள் அமைக்கப்பட்ட முதல் இரண்டு "செயல்பாட்டு கமிஷன்களில்" ஒன்றாகும் (மற்றொன்று பெண்களின் நிலை குறித்த ஆணையம்). இது ஐக்கிய நாடுகளின் சாசனத்தின் விதிமுறைகளின் கீழ் (குறிப்பாக, பிரிவு 68 இன் கீழ்) ஐ.நா. உறுப்பு நாடுகள் அனைத்தும் கையொப்பமிட்டு உருவாக்கப்பட்ட ஒரு அமைப்பாகும்  
இது 1947 ஜனவரியில் முதன்முறையாக சந்தித்து மனித உரிமைகளுக்கான உலகளாவிய பிரகடனத்திற்கான வரைவுக் குழுவை அமைத்தது, இது ஐக்கிய நாடுகள் சபையால் டிசம்பர் 10, 1948 இல் ஏற்றுக்கொள்ளப்பட்டது.  
இந்த அமைப்பு இரண்டு தனித்தனி கட்டங்களை கடந்தது. 1947 முதல் 1967 வரை, இது மனித உரிமைகளை ஊக்குவிப்பதிலும், மாநிலங்களை விரிவான ஒப்பந்தங்களுக்கு உதவுவதிலும் கவனம் செலுத்தியது, ஆனால் மனித உரிமைகளை மீறுபவர்களை விசாரிப்பதில் அல்லது கண்டனம் செய்வதில் கவனம் செலுத்தவில்லை. இது இறையாண்மைக் கொள்கையை கண்டிப்பாக கடைபிடிக்கும் காலம்.  
1967 ஆம் ஆண்டில், ஆணையம் தலையீட்டை அதன் கொள்கையாக ஏற்றுக்கொண்டது. பத்தாண்டு காலத்தின் சூழலலானது ஆபிரிக்கா மற்றும் ஆசியாவின் காலனித்துவமயமாக்கல் ஆகும். மேலும் கண்டத்தின் பல நாடுகள் மனித உரிமைகள் பிரச்சினைகள் குறித்து ஐ.நா. கொள்கைக்கு மிகவும் தீவிரமாக அழுத்தம் கொடுத்தன. குறிப்பாக தென்னாப்பிரிக்காவில் நிறவெறி பற்றிய மீறல்களை வெளிச்சத்திற்க்கு கொண்டுவருவதாகும். புதிய கொள்கை என்பது ஆணைக்குழு விசாரணை செய்து மீறல்கள் குறித்த அறிக்கைகளை தயாரிக்கும் என்பதாகும்.  
இந்த புதிய கொள்கையை சிறப்பாக நிறைவேற்ற, மற்ற பிற மாற்றங்களும் நிகழ்ந்தன. 1970 களில், புவியியல் சார்ந்த பணிக்குழுக்களின் சாத்தியம் உருவாக்கப்பட்டது. இந்த குழுக்கள் சிலியைப் போலவே, ஒரு குறிப்பிட்ட பிராந்தியத்தில் அல்லது ஒரு நாட்டில் கூட மீறல்களை விசாரிப்பதில் தங்கள் நடவடிக்கைகளை நிபுணத்துவம் பெற்றது. 1980 களில் கருத்துக்கள் சார்ந்த பணிக்குழுக்களை உருவாக்கியது, இது குறிப்பிட்ட வகை மீறல்கள் பற்றிய நிபுணத்துவம் பெற்றது.  
எவ்வாறாயினும், இந்த நடவடிக்கைகள் எதுவும் ஆணைக்குழுவை விரும்பியபடி திறம்பட செய்ய முடியவில்லை. முக்கியமாக மனித உரிமை மீறல்கள் இருப்பதாலும், உடலை அரசியல்மயமாக்குவதாலும். அதன் அழிவு வரை அடுத்த ஆண்டுகளில், யு.என்.சி.எச்.ஆர் ஆர்வலர்கள் மற்றும் அரசாங்கங்களிடையே பெருகிய முறையில் மதிப்பிழந்தது.  
ஆணைக்குழு அதன் இறுதிக் கூட்டத்தை ஜெனீவாவில் மார்ச் 27, 2006 அன்று நடத்தியது, அதே ஆண்டில் ஐக்கிய நாடுகளின் மனித உரிமைகள் பேரவையாக மாற்றப்பட்டது.
# ஐக்கிய நாடுகள் சபையின் மனித உரிமைகள் ஆணையம்

## ஆணை

மனித உரிமைகள் ஆணைக்குழு குறிப்பிட்ட நாடுகளில் அல்லது பிரதேசங்களில் (நாட்டு வழிமுறைகள் அல்லது ஆணைகள் என அழைக்கப்படுகிறது) மனித உரிமைகள் சூழ்நிலைகளை ஆராய்வதற்கும், கண்காணிப்பதற்கும், பகிரங்கமாக அறிக்கை செய்வதற்கும், உலகெங்கிலும் உள்ள மனித உரிமை மீறல்களின் முக்கிய நிகழ்வுகள் பற்றியும் (கருப்பொருள் வழிமுறைகள் அல்லது ஆணைகள் என அழைக்கப்படுகிறது) .
# ஐக்கிய நாடுகள் சபையின் மனித உரிமைகள் ஆணையம்

## அமைப்பு

அது அணைக்கப்பட்ட நேரத்தில், ஆணையம் 53 உறுப்பு நாடுகளிலிருந்து பெறப்பட்ட பிரதிநிதிகளைக் கொண்டிருந்தது, ECOSOC உறுப்பினர்களால் தேர்ந்தெடுக்கப்பட்டது. நிரந்தர உறுப்பினர்கள் யாரும் இல்லை; ஒவ்வொரு ஆண்டும் (வழக்கமாக மே மாதத்தில்) ஆணைக்குழுவின் ஏறத்தாழ மூன்றில் ஒரு பங்கு தேர்தலுக்கு வரும், மற்றும் பிரதிநிதிகள் மூன்று ஆண்டு காலத்திற்கு நியமிக்கப்பட்டனர்.  
கமிஷனில் இருக்கைகள் ஐக்கிய நாடுகளின் பிராந்திய குழுக்களின் பொறிமுறையைப் பயன்படுத்தி பிராந்தியத்தின் அடிப்படையில் பிரிக்கப்பட்டன. 2005 ஆம் ஆண்டில் அதன் கடைசி சேவையின் போது, பிராந்தியத்தின் பிரதிநிதித்துவம் பின்வருமாறு:  
- ஆப்பிரிக்க குழுவிலிருந்து 15:    புர்கினா பாசோ, காங்கோ குடியரசு, எகிப்து, எரித்திரியா, எத்தியோப்பியா, காபோன், கினியா, கென்யா, மவுரித்தேனியா, நைஜீரியா, தென்னாப்பிரிக்கா, சூடான், சுவாசிலாந்து, டோகோ, ஜிம்பாப்வே  ஆசிய குழுவிலிருந்து 12:    பூட்டான், சீன மக்கள் குடியரசு, இந்தியா, இந்தோனேசியா, ஜப்பான், மலேசியா, நேபாளம், பாகிஸ்தான், கத்தார், கொரியா குடியரசு, சவுதி அரேபியா, இலங்கை  கிழக்கு ஐரோப்பிய குழுவிலிருந்து 5:    ஆர்மீனியா, ஹங்கேரி, ருமேனியா, ரஷ்ய கூட்டமைப்பு, உக்ரைன்  லத்தீன் அமெரிக்க மற்றும் கரீபியன் குழுவிலிருந்து 11:    அர்ஜென்டினா, பிரேசில், கோஸ்டாரிகா, கியூபா, டொமினிகன் குடியரசு, ஈக்வடார், குவாத்தமாலா, ஹோண்டுராஸ், மெக்சிகோ, பராகுவே, பெரு  10 மேற்கு ஐரோப்பிய மற்றும் பிறர் குழுவிலிருந்து:    ஆஸ்திரேலியா, கனடா, பின்லாந்து, பிரான்ஸ், ஜெர்மனி, அயர்லாந்து, இத்தாலி, நெதர்லாந்து, யுனைடெட் கிங்டம், அமெரிக்கா  
ஆணைக்குழு ஒவ்வொரு ஆண்டும் சுவிட்சர்லாந்தின் ஜெனீவாவில் மார்ச் மற்றும் ஏப்ரல் மாதங்களில் ஆறு வாரங்களுக்கு வழக்கமான அமர்வில் சந்திக்கும். ஜனவரி 2004 இல், ஆஸ்திரேலியா 60 வது அமர்வின் தலைவராக தேர்ந்தெடுக்கப்பட்டார். ஜனவரி 2005 இல், இந்தோனேசியா 61 வது அமர்வின் தலைவராக தேர்ந்தெடுக்கப்பட்டார். பெரு 2006 ஜனவரியில் 62 வது அமர்வின் தலைவராக தேர்ந்தெடுக்கப்பட்டார். ஆணையம் அதன் இறுதிக் கூட்டத்தை ஜெனீவாவில் மார்ச் 27, 2006 அன்று நடத்தியது.
# ஐக்கிய நாடுகள் சபையின் மனித உரிமைகள் ஆணையம்

## மனித உரிமைகள் தொடர்பான துணை ஆணையம்

1999 ஆம் ஆண்டில் பொருளாதார மற்றும் சமூக கவுன்சில் சிறுபான்மையினரின் பாகுபாடு மற்றும் பாதுகாப்பு தொடர்பான துணை ஆணையத்திலிருந்து மனித உரிமைகளை மேம்படுத்துதல் மற்றும் பாதுகாத்தல் தொடர்பான துணை ஆணையத்திற்கு மாற்றியது ".  
மனித உரிமைகள் மேம்பாடு மற்றும் பாதுகாப்பு தொடர்பான துணை ஆணையம் மனித உரிமைகள் ஆணையத்தின் முக்கிய துணை அமைப்பாக இருந்தது. இது இருபத்தி ஆறு நிபுணர்களால் ஆனது, குறிப்பாக மனித உரிமைகளுக்கான உலகளாவிய பிரகடனத்தின் வெளிச்சத்தில், ஆய்வுகளை மேற்கொள்வதும், மனித உரிமைகள் மற்றும் அடிப்படை சுதந்திரங்கள் மற்றும் பாதுகாப்பு தொடர்பான எந்தவொரு பாகுபாட்டையும் தடுப்பது குறித்து ஆணையத்திற்கு பரிந்துரைகளை வழங்குவதும் ஆகும். இன, தேசிய, மத மற்றும் மொழியியல் சிறுபான்மையினரின். சமமான புவியியல் விநியோகம் தொடர்பாக உறுப்பினர் தேர்வு செய்யப்பட்டார்.  
துணை ஆணையம் குறிப்பிட்ட செயற்குழுக்களை விசாரிக்கும் ஏழு செயற்குழுக்களை நிறுவியது, அவற்றுள்:  
- சிறுபான்மையினர் நாடுகடந்த நிறுவனங்கள் நீதி நிர்வாகம் பயங்கரவாத எதிர்ப்பு அடிமைத்தனத்தின் தற்கால வடிவங்கள் பழங்குடி மக்கள் தொடர்பு சமூக மன்றம்  
ஐக்கிய நாடுகளின் மனித உரிமைகள் கவுன்சில் 2006 ஆம் ஆண்டில் மனித உரிமைகள் ஆணையத்தை மாற்றியபோது துணை ஆணையத்தின் பொறுப்பை ஏற்றுக்கொண்டது.
# ஐக்கிய நாடுகள் சபையின் மனித உரிமைகள் ஆணையம்

## சிறப்பு நடைமுறைகள்

மனித உரிமை ஆணையம் குறிப்பிட்ட நாட்டின் சூழ்நிலைகள் அல்லது கருத்து சுதந்திரம் மற்றும் கருத்து சுதந்திரம், சித்திரவதை, உணவுக்கான உரிமை மற்றும் கல்வி உரிமை போன்ற கருப்பொருள் பிரச்சினைகளுக்கு தீர்வு காண 30 சிறப்பு நடைமுறைகள் அல்லது வழிமுறைகளை நிறுவியது.  
மனித உரிமைகள் குறித்த குறிப்பிட்ட துறைகளில் நிபுணத்துவம் வாய்ந்த நபர்கள் ஆணைக்குழுவின் தலைவரால் சிறப்பு அறிக்கையாளர்களாக அதிகபட்சம் ஆறு ஆண்டுகள் பணியாற்ற நியமிக்கப்பட்டனர். அவர்கள் ஊதியம் பெறாத, சுயாதீன வல்லுநர்கள், அவர்கள் பணிக்காக மனித உரிமைகள் உயர் ஸ்தானிகர் அலுவலகத்திலிருந்து பணியாளர்களையும் தளவாட ஆதரவையும் பெறுகிறார்கள். குறிப்பிட்ட நாடுகளில் அல்லது பிரதேசங்களில் மனித உரிமை சூழ்நிலைகளை ஆராய்வது, கண்காணித்தல், ஆலோசனை செய்தல் மற்றும் பகிரங்கமாக அறிக்கை செய்வது அவர்களின் முக்கிய நடவடிக்கைகள். அறிக்கையிடப்பட்ட மீறல்கள் குறித்து அரசாங்கங்களுக்கு அவர்கள் எழுதவும், அவர்களை அழைக்கும் நாடுகளுக்கு உண்மை கண்டறியும் வருகைகளை மேற்கொள்ளவும் முடியும்.  
சிறப்பு வழிமுறைகள் இதன்படி வகைப்படுத்தப்படுகின்றன:  
- கருப்பொருள் .
- ஆணைகள்  
சிறப்பு நடைமுறைகளில் குறிப்பிட்ட மனித உரிமைகள் தொடர்பான கவலைகளை கண்காணித்து விசாரிக்கும் ஐந்து நிபுணர்களைக் கொண்ட பணிக்குழுக்களும் அடங்கும். ஆணைக்குழுவால் மூன்று குழுக்கள் நிறுவப்பட்டன:  
- தன்னிச்சையான தடுப்புக்காவலில் செயற்குழு செயல்படுத்தப்பட்ட அல்லது தன்னிச்சையான காணாமல் போனவர்கள் குறித்த செயற்குழு சுயநிர்ணய உரிமைக்கான மக்களின் உரிமையைப் பயன்படுத்துவதைத் தடுக்கும் வழிமுறையாக கூலிப்படையினரைப் பயன்படுத்துவதற்கான செயற்குழு  
சிறப்பு நடைமுறைகள் இப்போது ஐக்கிய நாடுகளின் மனித உரிமைகள் பேரவையின் வழிகாட்டுதலின் கீழ் உள்ளன..
# ஐக்கிய நாடுகள் சபையின் மனித உரிமைகள் ஆணையம்

## விமர்சனம்

ஆணைக்குழு அதன் உறுப்பினர்களின் அமைப்புக்காக பலமுறை விமர்சிக்கப்பட்டது. குறிப்பாக, அதன் உறுப்பு நாடுகளில் பலவற்றில் சந்தேகத்திற்குரிய மனித உரிமை பதிவுகள் இருந்தன, அவற்றில் பிரதிநிதிகள் ஆணைக்குழுவின் தலைவராக தேர்ந்தெடுக்கப்பட்டனர்சித்திரவதை, நீதிக்கு புறம்பான கொலைகள், அரசியல் சிறைவாசம், மற்றும் காணாமல் போதல் போன்ற மனித உரிமை மீறல்களின் பதிவுகளைக் கொண்ட நாடுகள் ஒரு நேர்மறையான சர்வதேச பிம்பத்தை முன்வைக்க ஆணையத்திற்கு தேர்தலைக் கோரக்கூடும். கமிஷன் உறுப்பினர் இந்த முறைகேடுகளை விமர்சிப்பதில் இருந்து சில அரசியல் தங்குமிடங்களையும் வழங்கினார்.  
மற்றொரு விமர்சனம் என்னவென்றால், ஆணையம் மனித உரிமைகள் தொடர்பான ஆக்கபூர்வமான கலந்துரையாடலில் ஈடுபடவில்லை, ஆனால் அரசியல் ரீதியாக தேர்ந்தெடுக்கப்பட்ட விரல் சுட்டுதல் மற்றும் விமர்சனங்களுக்கான ஒரு மன்றமாகும். ஆணைக்குழுவிற்கு தேர்ந்தெடுக்கப்பட்ட சிக்கலான மனித உரிமை பதிவுகளைக் கொண்ட மாநிலங்களின் விருப்பம் பெரும்பாலும் இத்தகைய தாக்குதல்களிலிருந்து தங்களைக் காப்பாற்றிக் கொள்வதற்கான ஒரு வழியாகவே கருதப்பட்டது.  
சீன மக்கள் குடியரசு, ஜிம்பாப்வே, ரஷ்யா, சவுதி அரேபியா மற்றும் பாக்கிஸ்தான் ஆகியவற்றின் உறுப்பினர்கள் மற்றும் ஆணைக்குழுவில் அல்ஜீரியா, சிரியா, லிபியா, உகாண்டா மற்றும் வியட்நாமின் கடந்தகால உறுப்பினர்கள் குறித்து ஆர்வலர் குழுக்கள் நீண்டகாலமாக கவலை தெரிவித்தன. இந்த நாடுகளில் மனித உரிமை மீறல்கள் பற்றிய விரிவான பதிவுகள் இருந்தன, மேலும் ஒரு கவலை என்னவென்றால், மனித உரிமை மீறல்களைக் கண்டிக்கும் ஆணையத்தின் தீர்மானங்களுக்கு எதிராக செயல்படுவதன் மூலம், அவர்கள் மறைமுகமாக சர்வாதிகாரத்தையும் உள்நாட்டு அடக்குமுறையையும் ஊக்குவித்தனர்.  
மே 4, 2004 அன்று, சூடான் கமிஷனுக்குத் தேர்ந்தெடுக்கப்பட்டதைத் தொடர்ந்து அமெரிக்க தூதர் சிச்சான் சிவ் ஆணைக்குழுவிலிருந்து வெளியேறினார், இது டார்பூர் பிராந்தியத்தில் சூடானின் இன அழிப்பின் வெளிச்சத்தில் ஒரு "அபத்தமானது" என்று கூறியது.  
ஆணைக்குழுவிற்கு சூடான் தேர்ந்தெடுக்கப்பட்டதன் ஒரு முக்கிய விளைவு, சில நாடுகளுக்கு ஆணையத்தின் மூலம் செயல்பட விருப்பம் இல்லாதது. எடுத்துக்காட்டாக, ஜூலை 30, 2004, ஐக்கிய நாடுகள் சபையின் பாதுகாப்பு கவுன்சில், 13-0 க்குள் ஒரு தீர்மானத்தை நிறைவேற்றியது, சீனாவும் பாகிஸ்தானும் வாக்களித்ததோடு, டார்பூர் பிராந்தியத்தில் நிலைமை இல்லாவிட்டால் சூடானுக்கு குறிப்பிடப்படாத பொருளாதாரத் தடைகளை அச்சுறுத்தும். பின்வரும் 30 நாட்களுக்குள் மேம்படுத்தவும். [விவரங்கள் தேவை] மேற்கு சூடானில் ஒரு பகுதியான டார்பூரில் அரபு அல்லாத ஆபிரிக்க முஸ்லீம் மக்கள் மீது சூடானின் ஜன்ஜவீத் அரபு போராளிகள் நடத்திய தாக்குதல்கள் இந்த நடவடிக்கைக்கான காரணங்கள்.  
இந்த ஆணையம் மற்ற மனித உரிமைகள் தொடர்பான பிரச்சினைகளுக்கு தீர்வு காண விரும்பாததற்காக அமெரிக்காவிலிருந்து பலமுறை விமர்சனங்களுக்கு உள்ளானது. 2002 ஆம் ஆண்டில், அமெரிக்கா மற்ற உறுப்பு நாடுகளால் ஆணையத்திற்கு வாக்களிக்கப்பட்டது, அவர்களில் பலர் மனித உரிமை மீறல்களுக்காக விமர்சிக்கப்பட்டனர், [மேற்கோள் தேவை]  
2003 ல் சிரியா ஈராக்கில் அமெரிக்க போர்க்குற்றங்கள் குறித்து விவாதிக்க ஒரு முன்மொழிவை முன்வைத்தது. ஆனால் பத்திரிகையாளர் அன்னே ஆப்பிள் பாம் எழுதினார், "ஐரோப்பிய ஒன்றியமும் அமெரிக்காவும் குற்றத்திலிருந்து விலக்கப்படவில்லை", செச்சினியாவில் ரஷ்யாவின் நடவடிக்கைகளை விமர்சிக்க வாக்களிப்பதில் அவர்கள் தயங்குவதை மேற்கோளிட்டுள்ளனர்.
# ஐக்கிய நாடுகள் சபையின் மனித உரிமைகள் ஆணையம்

## விமர்சனம்

### இஸ்ரேல்

இந்த ஆணையம் இஸ்ரேலின் ஆதரவாளர்களால் இஸ்ரேலுக்கு எதிரான சார்புடையதாக விமர்சிக்கப்பட்டது. டொரொன்டோவில் உள்ள யார்க் பல்கலைக்கழகத்தின் சர்வதேச சட்டப் பேராசிரியரான அன்னே பேயெஃப்ஸ்கி, "கமிஷன் உறுப்பினர்கள் மனித உரிமைகள் பிரச்சினைகள் உள்ள மாநிலங்களை நேரடியாக விமர்சிப்பதைத் தவிர்க்க முற்படுகிறார்கள், அடிக்கடி இஸ்ரேலில் கவனம் செலுத்துவதன் மூலம், ஒரு மாநிலம், சுருக்கமான பதிவுகளின் பகுப்பாய்வின்படி, 30 ஆண்டுகளுக்கும் மேலாக கமிஷன் நேரத்தின் 15 சதவீதத்தை ஆக்கிரமித்து, நாடு சார்ந்த தீர்மானங்களில் மூன்றில் ஒரு பங்கிற்கு உட்பட்டது ".  
ஏப்ரல் 15, 2002 அன்று, "இஸ்ரேலிய ஆக்கிரமிப்பை எதிர்ப்பதற்கான பாலஸ்தீனிய மக்களின் நியாயமான உரிமையை அதன் நிலத்தை விடுவிப்பதற்கும் அதன் சுயநிர்ணய உரிமையைப் பயன்படுத்துவதற்கும்" ஒரு தீர்மானத்திற்கு ஆணையம் ஒப்புதல் அளித்தது.  
அவ்வாறு செய்யும்போது, பாலஸ்தீன மக்கள் "ஐக்கிய நாடுகள் சபையின் குறிக்கோள்களிலும் நோக்கங்களிலும் ஒன்றான அதன் பணியை நிறைவேற்றுவதாக" அறிவிக்கப்பட்டது. 53 உறுப்பினர்களைக் கொண்ட கமிஷனில், 40 நாடுகள் ஆம் என்று வாக்களித்தன, ஐந்து நாடுகள் இல்லை என்று வாக்களித்தன, ஏழு வாக்களித்தன. இந்த தீர்மானம் "ஆயுதப் போராட்டம் உட்பட கிடைக்கக்கூடிய அனைத்து வழிகளிலும்" இஸ்ரேலுக்கான எதிர்ப்பை மன்னித்ததாக பரவலாக அறிவிக்கப்பட்டிருந்தாலும், அந்தத் தீர்மானத்தில் அந்த வார்த்தைகள் இல்லை. ஆணைக்குழுவின் முன்னாள் அமெரிக்க தூதரும் இப்போது ஐ.நா. கண்காணிப்புக் குழுவின் தலைவருமான ஆல்பிரட் மோசஸ், "இந்த தீர்மானத்திற்கு ஆதரவாக வாக்களிப்பது பாலஸ்தீனிய பயங்கரவாதத்திற்கான வாக்கு" என்று கூறினார். ஹெப்ரான் நகரில் இஸ்ரேலியர்கள் மீது பாலஸ்தீனியர்கள் நடத்திய தாக்குதலைத் தொடர்ந்து, நவம்பர் 15, 2002 அன்று ஐ.நா.
# ஐக்கிய நாடுகள் சபையின் மனித உரிமைகள் ஆணையம்

## மனித உரிமைகள் மற்றும் மன ஆரோக்கியம்

1977 ஆம் ஆண்டில், ஆணைக்குழு "படிப்பதற்கான துணை ஆணையம்" ஒன்றை உருவாக்கியது, முடிந்தால், வழிகாட்டுதல்களை உருவாக்கும் நோக்கில், மனநல உடல்நலத்தின் அடிப்படையில் தடுத்து வைக்கப்பட்டுள்ளவர்களின் பாதுகாப்பு குறித்த கேள்வி, மனித ஆளுமையை மோசமாக பாதிக்கும் மற்றும் சிகிச்சைக்கு எதிராக அதன் உடல் மற்றும் அறிவுசார் ஒருமைப்பாடு ". துணை கமிஷனுக்கு "மனநலம் பாதிப்பு காரணமாக நபர்களை தடுத்து வைப்பதற்கு போதுமான காரணங்கள் இருந்தனவா என்பதை தீர்மானித்தல்" என்று குற்றம் சாட்டப்பட்டது.  
இதன் விளைவாக வந்த வழிகாட்டுதல்கள் தன்னிச்சையான நோயாளிகளின் உரிமைகளைப் பாதுகாக்கத் தவறியதற்காக விமர்சிக்கப்பட்டுள்ளன.
# ஐக்கிய நாடுகள் சபையின் மனித உரிமைகள் ஆணையம்

## இனப்படுகொலை

மனித உரிமைகள் தொடர்பான ஐக்கிய நாடுகளின் ஆணையம் (UNCHR) இனப்படுகொலை தொடர்பான பல தீர்மானங்களை நிறைவேற்றியது, அவை: UNCHR முடிவு 9 (XXXV).  
1986/18; 1987/25; 1988/28; 1989/16; 1990/19; "இனப்படுகொலை குற்றத்தைத் தடுக்கும் மற்றும் தண்டிப்பதற்கான மாநாட்டின் ஐம்பதாம் ஆண்டு நிறைவு", 1998/10; மற்றும் "இனப்படுகொலை குற்றத்தைத் தடுக்கும் மற்றும் தண்டிப்பதற்கான மாநாடு", 1999/67.  
மேலும்:  
ருஹாஷ்யங்கிகோ அறிக்கையை பரவலாக விநியோகிக்க சிறுபான்மையினரின் பாகுபாடு மற்றும் பாதுகாப்பு தொடர்பான துணை ஆணையத்தின் பரிந்துரையை 1978 யு.என்.சி.எச்.ஆர் ஒப்புதல் அளித்தது.  
- ஆகஸ்ட் 1992, யு.என்.சி.எச்.ஆர் "[முன்னாள் யூகோஸ்லாவியாவில்] இன அழிப்பு" என்ற கருத்தையும் நடைமுறையையும் முற்றிலும் கண்டிக்கிறது, ஆனால் அது இனப்படுகொலை என்று விவரிக்கவில்லை. கமிஷன் தீர்மானம் UNCHR பெற்றோர் அமைப்பான ஐக்கிய நாடுகளின் பொருளாதார மற்றும் சமூக கவுன்சிலுக்கு ஒப்புதல் அளித்தது.
- நவம்பர் 1992, யு.என்.சி.எச்.ஆர் "போஸ்னியாவிலும் ... குரோஷியாவிலும் [இனப்படுகொலை மாநாட்டிற்கு] ஏற்ப எந்த அளவிற்கு இனப்படுகொலை செய்யப்பட்டுள்ளது என்பதைக் கருத்தில் கொள்ள அனைத்து மாநிலங்களுக்கும் அழைப்பு விடுங்கள்".
- 1994, கனடாவின் வேண்டுகோளின் பேரில் ருவாண்டாவில் நடந்து வரும் இனப்படுகொலையைச் சமாளிக்க அவசரக் கூட்டம் கூட்டப்பட்டது. ரெனே டெக்னி-சுகுய் ஒரு சிறப்பு அறிக்கையாளராக நியமிக்கப்பட்டார், அவர் உடனடியாக ருவாண்டாவிற்கு விஜயம் செய்தார், அங்கு அவர் இனப்படுகொலையின் நோக்கம் குறித்து உடனடியாக ஒரு அறிக்கையை வெளியிட்டார்.